Гарадскі конкурс

работ даследчага характару (канферэнцыя) вучняў

па вучэбным прадмеце

«БЕЛАРУСКАЯ МОВА»

**Лексіка гутарковага стылю ў маўленні беларускамоўных блогераў**

Аўтар:

**Шаніна Дар’я Уладзіміраўна**,

вучаніца 11 класа

Магілёў, 2020

ЗМЕСТ

Уводзіны – 3-4

Лексіка гутарковага стылю: агульная характарыстыка – 5-7

Беларускамоўныя блогеры ў сетцы Інтэрнэт – 8-9

Класіфікацыя лексікі беларускамоўных блогераў – 10-12

Заключэнне – 13-14

Спіс выкарыстаных крыніц – 15

Дадаткі – 16-17

УВОДЗІНЫ

Сёння Беларусі востра патрэбны добра адукаваныя, энергічныя людзі, якія ўмеюць прымаць рашэнні, наладжваць кантакты з людзьмі розных сацыяльных груп, умеюць выказваць свае думкі і погляды простай, зразумелай мовай. Ад актыўнасці прадстаўнікоў маладога пакалення залежыць будучыня нашай краіны, нашай мовы. Не сакрэт, што большая частка моладзі не карыстаецца роднай мовай у паўсядзённым жыцці. Ды і жывыя зносіны ў наш час камп’ютарных тэхналогій замяняюцца на баўленне часу ў сацыяльных сетках, анлайн-гульнях, праглядах ролікаў на ютуб-каналах. Моладзь (праўда, не ўся) мала чытае кніг, часопісаў, газет на папяровых носьбітах. Амаль усе мае аднакласнікі чытаюць і глядзяць розныя блогі, што задавальняюць іх інтарэсы. Блог – гэта інтэрнэт – дзённік, у якім можна напісаць як аб сваім жыцці, так і даваць карысную інфармацыю, якую вывучыў чалавек або вывучае, і выстаўляе на ўсеагульнае абмеркаванне [4]. Часта, вандруючы па сусветнай павуціне, даводзілася чытаць блогі пра падарожжы, розныя навінкі ў айці- сферы, агляд камп’ютарных гульняў, новых аўтамабіляў, блогі пра кулінарыю і шмат чаго іншага. Аднойчы трапіў на вочы беларускамоўны блог, у якім аўтар-стваральнік апавядаў пра сваё падарожжа ў горад Гродна. Інфармацыя была пададзена вельмі эмацыянальна, непасрэдна, што мяне вельмі ўзрушыла і зацікавіла. Прачытаўшы рэкламу пра падарожжа на сайце турфімы, я была незадаволена: яна не была такой яркай і экспрэсіўнай, як у блогера, што напісаў сваю нататку гутарковым стылем. Гутарковы стыль непасрэдна звязаны з жыццём чалавека, бытавымі адносінамі, зразумелы кожнаму носьбіту мовы. Менавіта таму стваральнікі інтэрнэт-дзённікаў часцей за ўсё карыстаюцца ім. Мова іх выказванняў, як правіла, эмацыянальна-вобразная, экспрэсіўная, насычаная параўнаннямі, народнымі выслоўямі. Але ці ўсе носьбіты мовы разумеюць тыя словы і выразы, што ў слоўніках маюць памету “размоўнае”, “прастамоўнае”, ведаюць значэнне народных выслоўяў і фразеалагізмаў? Ці ёсць слоўнік сучаснага інтэрнэт-слэнгу, які часта ўжываецца ў інтэрнэце? У перыядычных выданнях, сусветнай сетцы, іншых крыніцах матэрыялаў, якія б даследавалі гэту тэму няма. Таму **мэта** дадзенай работы - выявіць найбольш ужывальныя лексічныя сродкі гутарковага стылю ў пісьмовым маўленні беларускамоўных блогераў. **Задачы** даследавання наступныя:

* пазнаёміцца з матэрыялам, напісанымі беларускамоўнымі блогерамі;
* вызначыць у іх лексічныя адзінкі, характэрныя для гутарковага стылю;
* зрабіць класіфікацыю сродкаў гутарковага стылю ў тэкстах беларускамоўных блогераў;
* скласці частотны слоўнік слоў гутарковага стылю беларускамоўных блогераў.

**Аб’ект даследавання** – тэксты беларускамоўных блогераў. **Прадмет даследавання** – лексіка гутарковага стылю ў гэтых тэкстах.

**Метады:**

* тэарытычныя – вывучэнне навуковай літаратуры па дадзенай тэме; аналіз матэрыялаў, напісаных блогерамі, і выяўленне слоў, характэрных для гутарковага стылю, іх класіфікацыя;
* практычныя – стварэнне частотнага слоўніка лексічных сродкаў гутарковага стылю ў тэкстах беларускамоўных блогераў.

**Лексіка гутарковага стылю: агульная характарыстыка**

Гутарковы (размоўны) стыль абслугоўвае патрэбы непасрэдных зносін у быце, сям’і, а таксама неафіцыйных зносін у вытворчасці, ва ўстановах і г.д. Асноўнай формай рэалізацыі гутарковага стылю з’яўляецца вусная мова, аднак ён можа праяўляцца і ў пісьмовай форме (сяброўскія лісты, запісы прыватнага зместу, асабістыя дзённікі, рэплікі персанажаў і інш.).

Асаблівасцю гутарковага стылю з’яўдяецца эмацыянальнасць, экспрэсіўнасць, ацэначная рэакцыя. Гутарковы стыль не вызначаецца жанравай разнастайнасцю. Асноўныя формы яго рэалізацыі – гэта розныя тыпы гутарак (па тэлефоне, непасрэдная размова) і перапіска (СМС-паведамленні, інтэрнэт-лісты, паштоўкі, інтэрнэт-дзённік).

**Лексічныя асаблівасці** гутарковага стылю наступныя:

1. Выкарыстанне стэрэатыпных выразаў, моўных клішэ ў падобных сітуацыях ці сітуацыях, якія паўтараюцца. Да такіх выразаў адносяцца формулы прывітання, развітання, прабачэння, звароту, удзячнасці і г.д., напрыклад: *Добры дзень!; Вечар добры!; Усяго найлепшага!; Бывайце здаровы!*

2*.* Багацце бытавой лексікі: *сусед, брат, дачка, панчохі, спадніца, туфлі, кладоўка, кухня, халадзільнік, снедаць, абед, бульба, хлеб, пірагі, падсмажыць, праспаць.*

3. Ужыванне гутарковых слоў, якія блізкія да нейтральных, але не роўныя ім. Такія адзінкі найчасцей характарызуюць знешнія ці ўнутраныя рысы, паводзіны чалавека і ў слоўніках адзначаюцца паметай *разм*. (размоўнае): *слюнцяй, лабасты, бядак, атабарыцца, завядзёнка, атрупянець, рахітык, нажытак, раўня, свінтух, бабыль, бездар, свістапляска, умакрэць, задавака, усмешлівы, скупянда.*

4. Наяўнасць прастамоўных, лаянкавых, грубых слоў, якія маюць зніжаную, чым гутарковыя, эмацыянальна-экспрэсіўную афарбоўку і ў слоўніках адзначаюцца паметай *праст.*(прастамоўнае), *лаянк*.(лаянкавае), *груб.*(грубае), *зневаж.*(зневажальнае), *пагард.(*пагардлівае). Напрыклад: лаянк., разм. *басата*, разм. груб. *жратва*, разм. пагард. *баб’ё*, разм. груб. *бельмы,*разм. пагард *дурніла,* разм. лаянк. *дурніца,* груб. *банкарт* “незаконнанароджанае дзіця”.

5. Выкарыстанне дыялектных слоў: *бязульнік* “свавольнік, гарэза”, *сярнічкі* “запалкі”, *шума* “смецце”, *суды* “два вядры”.

6. Ужыванне жарганізмаў і прафесіяналізмаў прадстаўнікамі розных сацыяльных груп. Напрыклад, у мове сучаснай моладзі выкарыстоўваюцца словы *калбасіцца* “актыўна танцаваць, рухацца, быць у стане эмацыянальнага ўздыму”, *трахан* “крыху”, радакі, продкі, шнуркі ”бацькі”, *мацільда* “маці, *аблом* ”пра дзеянні, задумы справы, якія не ўдалося рэалізаваць”, *перац, гусь”* “пра чалавека”( з адмоўнай экспрэсіяй).

7. Не характэрна выкарыстанне запазычаных слоў, тэрмінаў, кніжнай лексікі. Аднак у гутарках на грамадска-палітычныя тэмы, на тэмы навукі, мастацтва, правоў названыя адзінкі шырока ўжываюцца: *плюралізм, дэмакратыя, валюта, фундамент, правакацыя, перспектыва.*

8. Распаўсюджаны назвы з канкрэтным значэннем і абмежаваны словы абстрактныя.

9. Выкарыстанне аўтарскіх неалагізмаў, утвораных на ўзор літаратурных слоў, напрыклад: *Ну, што, дачушка? Ці* ***напірожнічалася****[‘наелася пірожных’]* *ты?; На нашай кафедры большая палова –****аступененыя****і****акандыдачаныя****[‘якія маюць навуковую ступень кандыдата навук’]; Я* ***даўганула*** *[‘узяла ў доўг’] у Волькі трошкі грошай*.

10. Частотнасць фразеалагізмаў, прыказак, прымавак, афарызмаў, праклёнаў: *Жыццё пражыла – як на свінні праехала; Ты ў гэтым пытанні разбіраешся, як свіння ў апельсінах; А каб цябе ў чыстым полі дзверы сціснулі!; А каб табе пуста было!* Нярэдка фразеалагізмы ўжываюцца ў змененым, пераасэнсаваным выглядзе. Такія адзінкі з’яўляюцца надзвычай эмацыянальнымі і вобразнымі: *Яму і чаркі ў рукі.*

11. Шырокае выкарыстанне метанімічных пераносаў: *Сягоння савет*–замест *Сягоння адбудзецца пасяджэнне савета універсітэта (факультэта).*

12. Ужыванне слоў у пераносным значэнні, характэрным толькі для дадзенага стылю: *прасвістаць, спусціць*(грошы) ‘хутка расходаваць’, *падкінуць* (на машыне дадому) ‘падвезці’, *падкінуць* (грошай) ‘даць’, *пасеяць* (грошы, кашалёк і інш.) ‘згубіць’, *паляцець* (пра матор, камп’ютар і інш.) ‘сапсавацца, зламацца’, *адрэзаць* ‘рэзка адказаць, жадаючы спыніць размову, спрэчку і да т.п.’, *накáпаць* (на каго-небудзь) ‘паскардзіцца’, *кураціна*‘цыгарэты” [1, 39-41].

**Беларускамоўныя блогеры ў сетцы Інтэрнэт**

У сетцы Інтэрнэт шмат беларускамоўных карыстальнікаў, якія стварылі старонкі на роднай мове ў сацыяльных сетках. Але нас цікавяць блогеры. Дзе іх шукаць? У так званым Жывым журнале. **ЖЖ** ([англ.](https://be.wikipedia.org/wiki/%D0%90%D0%BD%D0%B3%D0%BB%D1%96%D0%B9%D1%81%D0%BA%D0%B0%D1%8F_%D0%BC%D0%BE%D0%B2%D0%B0" \o "Англійская мова): *LiveJournal, LJ*) — [блог-платформа](https://be.wikipedia.org/w/index.php?title=%D0%91%D0%BB%D0%BE%D0%B3-%D0%BF%D0%BB%D0%B0%D1%82%D1%84%D0%BE%D1%80%D0%BC%D0%B0&action=edit&redlink=1) для размяшчэння [онлайнавых](https://be.wikipedia.org/wiki/%D0%9E%D0%BD%D0%BB%D0%B0%D0%B9%D0%BD) дзённікаў ([блогаў](https://be.wikipedia.org/wiki/%D0%91%D0%BB%D0%BE%D0%B3" \o "Блог)) або асобны дзённік (блог) на гэтай платформе. Прапануе звычайны для блогаў набор функцый: магчымасць публікацыі запісаў, іх каментавання чытачамі і гэтак далей; таксама ёсць зручныя дадатковыя функцыі, шмат з якіх даступныя бясплатна кожнаму ахвотнаму.

Магчымасць дадаваць іншых карыстальнікаў ЖЖ у свой спіс чытання (так званую [фрэндстужку](https://be.wikipedia.org/wiki/%D0%96%D1%8B%D0%B2%D1%8B_%D0%B6%D1%83%D1%80%D0%BD%D0%B0%D0%BB" \l "Стужка_сяброў_(фрэндстужка))) спрыяе стварэнню [сацыяльных сетак](https://be.wikipedia.org/wiki/%D0%A1%D0%B0%D1%86%D1%8B%D1%8F%D0%BB%D1%8C%D0%BD%D0%B0%D1%8F_%D1%81%D0%B5%D1%82%D0%BA%D0%B0" \o "Сацыяльная сетка). Падтрымліваецца вядзенне калектыўных блогаў — ЖЖ-суполак [2].

На прасторах байнэту мне ўдалося адшукаць дзевяць беларускамоўных блогаў, у якіх есць, як правіла, не менш за 15 запісаў.

Кожны з іх стваральнікаў прыдумаў сабе цікавы нік . Нік – гэта найбольш яркі вербальны сродак самапрэзентацыі асобы ў інтэрнэт-камунікацыі. Па сутнасці, гэта псеўданім віртуальнай асобы, якую стварае аўтар падчас уваходжання ў чат ці блог. [5]. Што гэта за людзі і аб чым яны пішуць? Асабістых звестак пра ўсіх блогераў адшукаць не ўдалося, але пра іх род заняткаў і поглядах, захапленнях, клопатах можна меркаваць па тэкстах іх запісаў.

**yozas-gubka.** livejournal.com **– блог Уладзіміра Садоўскага, які піша ў асноўным пра падарожжы, краязнаўства і архітэктуру Заходняй Беларусі.**

vital-rudak.livejournal.com – блог Віталя Рудака, у якім ён расказвае пра свае паўсядзённыя справы, дзеліцца набалелым. Блог больш блізкі да інтэрнэт – дзённіка.

veragodna.livejournal.com – блог маладой дзяўчыны, студэнткі, якая апісвае свае заняткі медыцынай, падарожжы, разважае пра адносіны паміж людзьмі.

supron-licvin.livejournal.com – блог гарадзенскага краязнаўцы, што падрабязна расказвае пра архітэктуру горада, размяшчае фотаздымкі архіўных дакументаў, падае цікавыя звесткі пра звычайныя будынкі горада.

jakubik-by.livejournal.com – блог маладога чалавека, які піша ў асноўным пра футбол, наведванне невялікі гарадоў і мястэчак Беларусі, складае рэйтынгі кавярняў г. Мінска.

zloevremia.livejournal.com – блог малодага чалавека, напісаны ў выглядзе дзённіка, дзеліцца разважаннямі аб людзях і іх паводзінах, сваімі поглядамі на будзённыя рэчы.

Блог Аляксандры Баярынай, прафесійнага дызайнера і архітэктара, у сацыяльнай сетцы Facebook змяшчае на сваіх старонках матэрыялы ад архітэктуры да моды.

azarkinm.livejournal.com – блог дзяўчыны, тэмай якога з’яўляюцца вандроўкі па Беларусі з падрабязным апісаннем гістарычных падзей, звязаных з той або іншай мясцінай. Карыстаецца вялікай папулярнасцю, бо мае шмат падпісчыкаў.

## svby–беларускамоўны фотаблог [Aliaksandra M](https://svby.livejournal.com/" \t "_self). На яго старонках размешчаны прафесійныя фотаздымкі з розных краін з падрабязнымі подпісамі на беларускай мове [3].

## З вышэй напісанага бачна, што беларускамоўныя блогеры – гэта людзі розных узростаў, рознага роду заняткаў і захапленняў. Кожны з іх па-свойму глядзіць на жыццё, але іх аб’ядноўвае адно – напісанне блогаў на роднай мове.

## Класіфікацыя лексікі беларускамоўных блогераў

## Пад час напісання працы было прачытана 78 тэкстаў на розныя тэмы. Усяго было знойдзена 112 слоў лексікі гутарковага стылю. Тэксты разнастайныя па жанру (справаздача аб вандроўцы, дзённікавы запіс, спіс-рэйтынг наведаных устаноў і іншае), спосабу адлюстравання жыцця, неаднолькавыя па аб’ёме, але ўсе іх можна ўмоўна падзяліць на тры групы:

## 1. Матэрыялы пра падарожжы – 34 (43,5 %)

## 2. Так званыя дзённікавыя запісы, у якіх аўтары расказваюць пра будзённыя заняткі, выказваюць думкі на розныя хвалюючыя іх тэмы –26 (33 ,3%)

## 3. Тэматычныя блогі, якія звязаны з прафесійным заняткам стваральнікаў

## (блог дызайнеркі Аляксандры Баярынай і фотаблог [Aliaksandra M](https://svby.livejournal.com/" \t "_self).) – 18 (23,2%).

## З пункту погляду ўжывання лексікі гутарковага стылю, усе словы, знойдзеныя мной, можна аднесці да наступных груп:

## 1. Формы маўленчага этыкету, прынятыя ў моладзевым асяроддзі:

## *Дарова!, Дзяк!, Прыв! Соры!.*

## 2. Гутарковыя словы, якія характарызуюць знешнія і ўнутраныя рысы чалавека і яго паводзін: *маладуха, маднявая, мамзель, атабарыўся, цётухна, брацця, нырун, красапета, дзядзёк, бедачок, тэлепуз, дзявухна, барадач.*

## 3. Прастамоўныя, з адценнем зневажальнасці, лаянкавыя словы: *ржалі, пендалі, сцыкло, лажа, лажаць, быдлосы, ухайдохаў, адмачыў, навалялі, гундосіць.*

## 4. Дыялектныя словы: *малец (хлопец), дзюравы (дзіравы), жалязняк (рыдлёўка), гэны.*

## 5. Жарганізмы: *капец, мусар (міліцыянер), аблом, круты чувак, этначувак, муціць, файна, фрэндзікі (сябры), не пракатвае, выцапіць, ісці ў адрыў, нечаканачка, корч – стары аўтамабіль, замуціць, продкі, жысь, файны, піпл (людзі), жмот, клава (клавіатура), музон, пантавацца.*

## 6. Аўтарскія неалагізмы: *айціца (жанчына – праграміст), броніцца (забраніраваць што-небудзь), наэсклюзіўнічаўся (пра наведванне выставы незвычайных, эксклюзіўных прадметаў), посціцца (размяшчаць посты).*

## 7. Ужыванне фразеалагізмаў, прымавак і прыказак, праклёнаў: *вока радуецца, трымацца агурком, рожкі ды ножкі, вочы вывернуць, хто дбае, той і мае, ты – мне, я – табе, як у Бога ў кішэні, хай ім на тым свеце, як мне тут.*

## 8. Метанімічныя пераносы: *золата ў роце (залатыя зубы).*

## 9. Асобную групу складаюць словы, якія з’явіліся ў сацыяльных сетках і ўвайшлі ў моладзевы слэнг: *норм (нармальна), відосы(відэаролікі), каменты(каментарыі), абзорчык (абзор чаго-небудзь), вельмі ок (добра), каліла (калі ласка), ЖЖ ( Жывы журнал), асобка (асабістыя паведамленні або электронная пошта), ютуберы(тыя, што выкладваюць ролікі ў ютуб), профіль(асабістыя дадзеныя пра аўтара старонкі), стужка (публікацыі карыстальніка), посты (паведамленні, што публікуюцца на форумах ).*

## 10. Ужыванне слоў у пераносным значэнні: *шыльда маўчыць, паскудны будынак, крутая атмасфера, проста космас, трафік людзей, выцапіць тры шклянкі, лупіць ў вокны (пра дождж), спусціў у сельпошачцы, пасеяў сябрык*

## *(пра кашалёк, што згубіў сябар), адграбаў па поўнай.*

## 11. Словы – паразіты: *кароча, кароч, ё-маё.*

## 12. Словы, якія адносяцца да кніжнай лексікі, тэрмінаў (у тэкстах, прысвечаных тэме мастатацтва і архітэктуры): *дызайн, архетып, павільён, альтанка, інтэр’ер, кляштар, капліца, барока і іншыя.*

## Зразумела, што выкарыстанне тых ці іншых лексічных адзінак, залежыць ад узроўню адукацыі, выхаванасці чалавека, яго кругагляду і слоўнікавага запасу. Прааналізаваўшы дадзеныя тэксты, я прыйшла да высновы, што большасць слоў, што ўжываюцца ў іх і маюць адносіны да гэтага даследавання, належаць да групы жарганізмаў (разам з камп’ютарным слэнгам) – 32 (28,5%), не адстаюць ад іх гутарковыя і прастамоўныя – 24 (21,4%) , на трэцім месцы словы з пераносным значэннем – 18 (16%).

## На дыяграме добра бачна працэнтнаяя суадноснасць усіх гэтых груп слоў

## (ДАДАТАК А). Калі гаварыць па частотнасці ужывання тых ці іншых слоў, то на першым месцы ўсё ж аказаліся жарганізмы (ДАДАТАК Б).

ЗАКЛЮЧЭННЕ

У дадзенай рабоце былі разгледжаны лексічныя сродкі гутарковага стылю ў маўленні беларускамоўных блогераў. Прааналізавана 78 тэкстаў на розныя тэмы, знойдзена 112 слоў і выразаў, характэрных для гутарковага стылю. Я прыйшла да наступнай высновы: аўтары артыкулаў выкарыстоўваюць элементы размоўнай лексікі для таго, каб надаць матэрыялу больш інфарматыўнасці і захапляльнасці. У тэкстах побач з кніжнай лексікай шырока выкарыстоўваюцца размоўныя словы з рознымі ступенямі экспрэсіўнасці, элементы рознастылёвай лексікі, а таксама прастамоўныя словы і выразы. Таксама ўбачыла, што размоўная лексіка ў асноўным выкарыстоўваецца з камунікатыўнай функцыяй, з мэтай уздзеяння на чытача, стварэння своеасаблівага, патрэбнага аўтару каларыту, паказу пэўнай мясцовасці, людзей, сітуацыі, умоў .

У ходзе даследавання было зроблена наступнае:

Па-першае: у сетцы Інтэрнэт знойдзены 9 беларускамоўных блогаў, створаныя людзьмі з рознымі мэтамі, прачытана 78 тэкстаў, складзена класіфікацыя запісаў паводле тэматыкі.

Па-другое, выяўлена 112 лексічных адзінак, што адносяцца да гутарковага стылю, вызначаны колькасны склад, зроблена іх класіфікацыя. Усе словы былі падзелены на 12 груп, дадзена тлумачэнне значэнняў слоў камп’ютарнага слэнга.

Па-трэцяе, створаны частотны спіс слоў і выразаў беларускамоўных блогераў, якія адносяцца да гутарковага стылю.

Я лічу, што ўсе задачы, пастаўленыя перад вывучэннем дадзенай тэмы, выкананы. Працаваць з тэкстамі было цікава, бо напісаны яны даступна для кожнага, хто валодае беларускай мовай. Некаторыя з блогераў добра валодаюць роднай мовай, умеюць зацікавіць чытача падачай матэрыялу, таму маюць шмат падпісчыкаў, што вельмі радуе. Работа актуальная, таму што прыцягвае ўвагу моладзі да такой праблемы як папулярызацыя беларускай мовы ў інтэрнэт-асяроддзі, паказвае, што пісаць па-беларуску- гэта значыць заяўляць аб сабе, не адмаўляцца ад нашай спадчыны.

СПІС ВЫКАРЫСТАНЫХ КРЫНІЦ

1. Багамолава А.М. Стылістыка і культура беларускага маўлення: вучэбны дапаможнік / А.М. Пісарэнка, Г.К. Семянькова. – Мінск: , 2011. – 316 с.

2. Вікіпедыя: свабодная энцыклапедыя // [be.wikipedia.org](http://yandex.by/clck/jsredir?bu=ci3q&from=yandex.by%3Bsearch%2F%3Bweb%3B%3B&text=&etext=2108.uyJF49Ys_8lVUzW5uwkbM67VKNoEKF46vWeilYIIJeX-9NRBWWhuA8uVBT2rI9XYI3f-fipgo-f9CCBZWUCq4g.3360e6a089f47a6e5658e41f946adff94a429a81&uuid=&state=Em5uB10Ym2yYXpZKRFvY8pSoVypZVj1bf86T-_wls2-6Cg7_UCmqUogTnc4a_9L4ImDO_CKj_fL5w7hslm1ss8ETuD7eqUns&&cst=AiuY0DBWFJ5Hyx_fyvalFOpIwWEqtKbcQuge16J6iyR8EWGfK8MlIJeViQHbBn0t-wh81l7WC2yu4CmEOp-bmS9ThM-BbmvURNlP5YW4R6fTcL1smBe7bLdnUn-5qnyIl8HW3jvdATWsf9tPY-T0JXq8KD-WcPNYquLT4m4v7U2O18ZzwqFWztd8Fgi7Btkw0rG5GGnKxT-K8B9BDhDK5UwpE-_7XYb4HCG_3YPxANEKn2rtG5LjBjUbve6rR_F3F_pe_xP1f9aDyhrMx_Pmh6aA-fl46-tUloz6AUs4f1XnitEYAtarBPC7VD-n6PXCYJeVDbuIjZIkdtMRCUz_0ybNYP8B13FRb440j-zuxEPeJFcjeSfSfi0P8gGazFfivhg7Iu7F7puUoO-VJ8x7ll3Ec4z0Z8wKO2ybJh5bmVLwl8i0EKQEfxlVdJe-1WBSR1IY2NxsNTbxfS_KwId35Jtq4eYw48SYSO0Xd_QI03irjOoUxYNfFKOJBoQCYIWjo1vQOay83vjLRiHRugI983yxEjofIjavRVMGi_zEFxTUFDsXxe0GKPCFAWTm1bzPYhYv0w0MBQaRIa31uZQmeP2PF5T2Klm7w1I4WNuBuUvthvv2_KLT3UsUW7Yl6Heusm9QU2jbPAtzUJJAu6GdZAbjIfWRGSNvxEqyrNUBpDFBbXh2O9kd5iG5U20TdZ-mjHvYr1KakXfaxuVcAb8X80ACB1nrjg0Lnm19TVpXGbeIZ9Zyo73m5S8uZwtTjnkEfinM14kJZ6MRkAU6pp6Gvz9XEC0qU8G7-hFqBdtglRIBVlpU6VcwItljQPHtIB8V_moJvjFEiE6-zwQavs1uXntQf9PiK4AK-3FLKcHSjMu9_SExmyUBEWL3lK7rjb4g&data=UlNrNmk5WktYejY4cHFySjRXSWhXSDJVNmprMEFvelo4OVl1T1FrWWxNRVd6TGlsVk0zcmM5akN0bDNMYi13Zl81ZjFIcGo5eDJBWDNyZjItcDRROVpTUTl4LXN1UXBz&sign=d53fcb7c150cde90be3ce1ef01ee1546&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ874WmvsBVFsxweM-0pvoJ2JMzFdqWmRLu1Fm6Vx8DCwyhnEAnC31QuGD6oucK0dIbPloqY3-g6LocMXOJrccGjV93dxheVqXuMdlHB9gs3lox-DKDvPUFXsycA_D10iDa6djJnpjxOChxn577ORdKTvSDFGt6iUFBZZW_xVHBpJQw,,&l10n=ru&rp=1&cts=1554043006736&mc=4.020543296865819&hdtime=350500)›[Жывы журнал](https://be.wikipedia.org/wiki/%D0%96%D1%8B%D0%B2%D1%8B_%D0%B6%D1%83%D1%80%D0%BD%D0%B0%D0%BB" \t "_blank)

3. [http://www.livejournal.com](http://www.livejournal.com/)

4. Что такое блог и кто такой блоггер? // [int-net-partner.ru](http://yandex.by/clck/jsredir?bu=8ax7&from=yandex.by%3Bsearch%2F%3Bweb%3B%3B&text=&etext=2108.mZjZdDig3zINkKDjlu8WJK7w0utY2yxFkBFQnGgp59j8fkddqnqOYoDxbVDOSyW9.e64c12ce45799bc711ef36b6412c1e7d6cc3973d&uuid=&state=PEtFfuTeVD4jaxywoSUvtB2i7c0_vxGdLyUleSCL07jYUobVB7X3KryVrpLc9B89z0H7qWkqyW-VyN-v70lYdNcsfkNGoRqWbcujqGjeDWgcABXMk5tS6scFGxyuQR0-&&cst=AiuY0DBWFJ5Hyx_fyvalFOpIwWEqtKbcQuge16J6iyR8EWGfK8MlIJeViQHbBn0tiQ3Ams7t-8tlxLiumQfyr_rPFpim4JambBDTO3A6kHY11MzRCVPAEgGtZJoYa-smoE9oos5qEmwcUObwH_lD-KmCP9jRKJot80kHI-SlW4NnG6kPtlyzkwvAQquEG9jo7PCjO1UEWbvwOG-qbmSw92pZz6H_Ai12QfnQ4q0a32xZr9ZtVIr38H1tK6fY7-wHTwFBIcI7pTX0Y_1bHMrx3sgvDfeF56yfxqpB7QPyhAvwQe4tvlL-Jah0Z6Ey_jR8vX037HhcFxaJ-XZbE_wnbq9mYleMpAeGEwV0jbKgrBfdRh1_WRIE87i0_dG1ZSCgQk_yhb8jRrswyB_8LVtTlpd3RXncR6dIVLyQZIVCQr9bAefxuudu983OIdN59zDKWtwLQMAuIho2SeQxGB-2DhAvbR6Yc6IomqLqIjLZLLRuGRWL4jG8nimVI8rfAyxMCx9PpnjOtw8v37MzmKbZIbMhViOIKs1qsg35P3B7JLFStyO6UqLB1SXfhS3mFssRWwx5S46o5gtluUExS2LuvXyxbG1YfI8eGVUm5B41PKGft13TDyJBjyiAAjlTmRea-gJMvlZs5aXJtozk3jl-5IGTWPE7LDTvfqZbF8HUPDc-TZ0yolnIUY6JgFQjENHW-tHxv2L4Al0G5kpaReHPyDIDlh8q0b0CVTQcNv28A1HVZeRj7rhPFX2XgDYDLFLnNVQW0QbnRGRNlHcDDKGL6tQQgflg9pAIowQ6xyF0QxYimAzUkcFDUmfZaQfIHwJSU9gL4Iq8iZwdq19nFpn65JmNX2eHqlxx&data=UlNrNmk5WktYejR0eWJFYk1Ldmtxb1BhVG5fMVVwMWJUdXNXVTBWVTV2TW9YR25Cd3h2dHllV2V3cHJxcmphZVdpSkpmS0RtaVFvNlJUSEwwNWtxVkNxNldPcjg2WFBMdHUtaTJYLVNFS00s&sign=4062998e78cf26d7d7e11d9e6bf00c85&keyno=0&b64e=2&ref=orjY4mGPRjkHVRqRT7scnl9k3ZfzgjFj0NXM8QCXJ874WmvsBVFsxweM-0pvoJ2JMzFdqWmRLu1Fm6Vx8DCwyhnEAnC31QuGD6oucK0dIbOaQwt5GdzsBh_U8LLhiwpGRM6_9vkUoHvVhB2_o3cMZA,,&l10n=ru&rp=1&cts=1554098445276&mc=3.4312021860841804&hdtime=170550)›[…blogger-i-chto-takoe-blog.html](http://int-net-partner.ru/voprosy-novichkov/kto-takoj-blogger-i-chto-takoe-blog.html" \t "_blank)

## 5. Маслянкова П.Нікі: прагматычны аспект саманазвы// [elib.bsu.by](http://elib.bsu.by/)›bitstream

ДАДАТАК А

**Колькасны склад лексікі беларускамоўных блогаў**

ДАДАТАК Б

Частотны спіс слоў і выразаў тэкстаў блогераў

|  |  |  |  |  |
| --- | --- | --- | --- | --- |
| Слова або выраз | Часціна мовы | Тлумачэнне | Класіфікацыя | Коль-касць |
| Файна | прыслоўе | прыгожа | жарганізм | 36 |
| Каменты | назоўнік | каментарыі | жарганізм | 34 |
| Адарвацца | дзеяслоў | добра адпачыць | жарганізм | 33 |
| Фрэнды | назоўнік | сябры | жарганізм | 30 |
| Круты | прыметнік | добры, шыкоўны | жарганізм | 27 |
| Дарова! | прыметнік | форма маўленчага этыкету | камп’ютарны слэнг | 25 |
| Відосы | назоўнік | відэаролікі | жарганізм | 23 |
| Нішцяк | прыслоўе | добра | жарганізм | 22 |
| Капец | назоўнік | канец | прастамоўнае  грубае | 19 |
| Паскудны | прыметнік | дрэнны | лаянкавае | 16 |
| Гэны | прыметнік | гэты | дыялектнае | 14 |
| Дызайн | назоўнік | творчая дзейнасць | прафесійнае | 13 |
| Збудаванне | назоўнік |  | агульнаўжывальнае | 11 |
| Рыхтык | прыслоўе | амаль | агульнаўжывальнае | 9 |
| Асобка | назоўнік | асабістыя паведамленні | жарганізм | 8 |
| Вока радуецца | фразеалагізм | падабаецца знешне | агульнаўжывальны | 6 |
| Кароча | прыслоўе | карацей | слова-паразіт | 5 |